
Peyğəmbər ﷺ ümmətinə qəbirləri ziyarət etməyi tövsiyyə etdi.
Çünki bunda axirəti xatırlamaq, dünyaya bağlanmamaq və ibrət alanlar üçün ibrət vardır.
Qəbirləri ziyarət etmək 3 növdür:
1. Şərii ziyarət; 
Bu da, ölülərə dua etmək, onlara rəhmət oxumaq və axirəti xatırlamaq üçün olan ziyarətdir. Bu icazəlidir.
2. Bidət olan ziyarət; 
[bookmark: _GoBack]Bu da, qəbirlərin yanında quran oxumaq, namaz qılmaq, qurban kəsmək və s. kimi ibadət etmək niyyəti ilə olunan ziyarətdir. Bu bidətdir və şirkə aparan vəsilədir.
3. Şirk olan ziyarət; 
Bu da, qəbir sahiblərinə dua etmək və onlardan yardım diləmək, və ya onlara qurban kəsmək və ya onlar üçün nəzir demək və ya Allahdan ﷻ başqasına icazə olmayan başqa ibadətləri etmək üçün olan ziyarətdir. Bu izzət və cəlal sahibi Allaha ﷻ olan şirkdir.
Qəbirləri ziyatər edənlərə qəbirstanlığa salam vermək, ziyarət etdiyin qəbir sahibinə və müsəlmanlardan olan bütün qəbir əhlinə dua etmək icazəlidir.
Bureydə (Allah ondan razı olsun) buyurur: Peyğəmbər ﷺ səhabələrinə qəbirstanlığa getdikləri zaman bu duanı onlara öyrədərdi:

السَّلاَمُ عَلَيْكُمْ أَهْلَ الدِّيَارِ مِنَ الْمُؤْمِنِينَ وَالْمُسْلِمِينَ، وَإِنَّا إِنْ شَاءَ اللهُ بِكُمْ لاَحِقُون  أَسْأَلُ اللهَ لَنَا وَلَكُمُ الْعَافِيَةَ

Əs-sələmu aleykum əhləd-diyəri minəl-mu'mininə vəl-muslimin və innə inşə Allahu bikum ləhiqunə. Əs'əlullahə lənə və ləkumul-afiyətə.

Ey (bu) diyarın mömin və müsəlman sakinləri! Sizə salam olsun! Allah istəsə biz də sizə qovuşacağıq. Allahdan özümüzə və sizə salamatlıq diləyirəm![footnoteRef:1] [1:  İbn Macənin «Sünən» əsərində (1/494)] 

